Мотивът за отчуждението в романа „Тютюн“

Мария Б.- Мотивът за отчуждението е сред един от водещите в романа „Тютюн“. Той съпътства съдбата на повечето от „успелите“ герои- като Ирина, Борис и Мария, страдаща от заболяване и използвана за личните облаги на Борис. Мария, която е осакатена от живота, не го вижда непременно като нещо лошо, нито като нещо хубаво. Тя не усеща нищо повече от живота, а и не иска. Тя е просто една „сива непотребна вещ, никому ненужна“.

Мария Ф.-Светът на Ирина се развива по сходен начин. Ако в началото е жизнерадостна и мечтателка, то след това става една от тези „поддържани“ жени, за които няма морални задръжки. Тя се интересува само от материалното щастие, което всъщност вече не й носи реално такова. Тя се чувства далеч дори от баща си, който току - що е починал. Не изпитва никаква жал от този факт, а по-скоро съжалява себе си, че се е превърнала в това. Роднините й я дразнят с поведението си, което е напълно нормално, но от гледна точка на Ирина, те й напомнят за стария живот, от който тя вече не е част. Тя продава плътта си заради Борис. Готова е да преспи с чужденец, като така се отчуждава от корените на моралността.

Б.- Борис Морев е типичният пример за отчуждение. Той не изпитва нищо към никого. Дори към собствения си брат Стефан, когото изпраща в затвора. Там той намира смъртта си, но Борис не е особено впечатлен. За него най- важна е „Никотиана“, в която е поробил своя и на стотици хора живот. Ако преди тютюнът за Борис е бил спасението от немотията, то днес той се е превърнал в отровата, която погубва живота и жизнеността на всички, постъпили в бизнеса му. Той изпитва неприязън към собственото си семейство, защото са бедни и се срамува от тях.

Ф- Лила и Павел, които са огледални образи на главните герои- Ирина и Борис, се отдават напълно на лявата идеология. Това себеотдаване води до неразбиране на основните принципи в живота. Тези хора стават чужди на обществото. Затова комунистите в "Тютюн" са представени като аскети, като опасни фанатици на своята вяра, които нямат лични чувства и се боят от света на природата и земните страсти. Те приличат на мрачни пустинници, които спасяват душите си, ограждайки се от живота на милионите. В края на романа Павел става генерал и поставя Партията и кариерата си пред всичко- пред роднините, пред интимността, пред живота. При тях също се появява отчуждението, между героите зейва пропастта на разрушеното общение. Лила е студена, излъчва сурова строгост и осъзнава, че “сякаш за да се бориш за комунизма, трябва да се откажеш от щастието и да пътуваш към смъртта”.

Б-Може да се каже, че отчуждението на героите е причинено от издигането им в йерархията, съпроводено с моралното им деградиране. Светът на парите превръща хората в едни безчувствени създания, чиято основна цел в живота е успехът. Това води до тяхното отчуждение от близките и от щастието, което те така силно търсят в парите. Победителите в исторически план се оказват победени в полето на хуманното. Тези хора дори не разбират отчуждението си от света и помежду си. Трагедията не се крие в това обаче, а в лишеното от болката на страданието отчуждение, в невъзможността да съчувстваш, да съпреживяваш, да пророниш сълза за някого.